Իզհար Քոհեն

**Իզհար Քոհեն** (,), իսրայելցի էստրադային երգիչ և դերասան, ծնվել է Եմենից գաղթած երաժիշտների ընտանիքում։ Առաջին իսրայելցին է, ով հաղթել է Եվրատեսիլ երգի մրցույթում (1978 թվականին) «*A-Ba-Ni-Bi*» երգով, որը կատարեց «Alphabeta» խմբի հետ միասին։ Թել Ավիվ ժամանելուց հետո նրան դիմավորեցին որպես ազգային հերոս։ Երգի անգլերեն տարբերակը զբաղեցրել է չորրորդ հորիզոնականը շվեյցարական և իններորդը՝ շվեդական հիթ-շքերթներում։ Կրկին ներկայացրել է Իսրայելը Եվրատեսիլում 1985 թվականին *«Ole ole»* երգով՝ զբաղեցնելով հինգերորդ տեղը։ Նա նաև մասնակցել է Եվրատեսիլի ազգային ընտրական փուլերին 1982 և 1996 թվականներին։ Աշխատել է որպես դերասան Հայֆայի թատրոնում։

2019 թվականին Թել Ավիվում Եվրատեսիլ երգի մրցույթում եղել է իր երկրի խոսնակը:

## Ճանապարհի սկիզբ
Իզհար Քոհենը ծնվել է երաժշտական ընտանիքում Իսրայելում՝ ներգաղթյալ եմենցիների ընտանիքում՝ Թել Ավիվի Գիվաթ-Ամալ Բ խնդրահարույց թաղամասում, որը 50-ական թվականներին միացված չէր քաղաքային ջրամատակարարման և էլեկտրականության ցանցին և չուներ ասֆալտապատ ճանապարհներ։ 

Եվրատեսիլի առաջին իսրայելցի հաղթողի մանկությունն անցել է Գիվաթայիմում։ Նրա հայրը՝ Շլոմո Քոհենը (1921—2009) երգիչ էր, հայտնի որպես Սուլեյման Մեծ։ Չորս երեխաները հոր հետքերով դարձան երգիչներ, նրանցից ամենահայտնին դարձավ Իզհարը։ Կնոջ՝ Սառայի հետ միասին, Սուլեյմանը իր ընտանեկան անսամբլով համերգներով հանդես էր գալիս Իսրայելում և արտերկրում։ Իզհարը հինգ տարեկանում միացել է ընտանեկան անսամբլին, նա ակորդեոնով նվագակցում էր հորը և մորը։

## 70-ականներ․ Իսրայելական երգի փառատոներ։ Եվրատեսիլ
18 տարեկանում իսրայելական բանակում Իզհար Քոհենը հայտնվեց ռազմական նվագախմբում՝ Ցևետ հավայ հա-Նախալ, որտեղ 70-ականներին դարձավ մենակատար։ Նրա կատարմամբ երգերը հաջողություն ունեցան իսրայելական ռադիոյում։

Զորացրումից հետո 1972 թվականին ձայնագրել է «» (Պատրանքներ) երգը անգլերեն լեզվով՝ փորձելով ճանապարհ հարթել համաշխարհային երգարվեստում։

1976 թվականին լույս է տեսել Իզհար Քոհենի առաջին ալբոմը՝ «Փրկված երազներ» վերնագրով (երգեր՝ «Մեկ այլ Երուսաղեմ», «Պատրանքներ», «Մենակություն» և այլն):

Երբ «*A-Ba-Ni-Bi*» երգի երաժշտության հեղինակ Նուրիթ Հիրշը փնտրում էր կատարող 1978 թվականի Իսրայելական երգի փառատոնի համար, նա կանգ առավ Իզհար Քոենի վրա, բացատրելով.

Դիսկոյի տարրերով երգը, որը գտնվում էր իր զարգացման գագաթնակետին այդ ժամանակ, Դիսկոյի տարրերով երգ, որը գտնվում էր իր զարգացման գագաթնակետին այդ ժամանակ, առաջին տեղը գրավեց իսրայելական փառատոնում՝ հաղթելով 12 այլ մրցակիցների, ովքեր մնացել էին բալլադի կամ ռոք-փոփի շրջանակներում։

Եվ չնայած 1978 թվականի «Տարվա երգիչ» էր ճանաչվել Ցվիկա Պիկը` եբրայերեն երգերի ամենամյա մրցանակաբաշխությունում, իսկ նրա հեղինակած «Հավաքվել է թիշրեյը» ( «Նեէսաֆ թիշրեյ») երգը գլխավորում էր վարկանիշը, 1978թ. «Եվրատեսիլում» Իսրայելը ներկայացնելու մեկնեց Իցխար Քոհենը Alphabeta խմբի հետ՝ Նուրիթ Հիրշի երաժշտությամբ և Էհուդ Մանորի խոսքերով «Ա-Բա-Նի-Բի» երգով։ Եվրատեսիլի երգի ընդհանուր գնահատականը կազմել է 157 միավոր՝ Իսրայելին հաղթանակ և 1979 թվականին Երուսաղեմում Եվրատեսիլը անցկացնելու իրավունք բերելով։ Երբ պարզ դարձավ, որ Իսրայելը կհաղթի մրցույթում, Հորդանանը ընդհատեց հեռարձակումը, իսկ մեկ օր անց հայտարարեց, որ հաղթել է Բելգիայի երգը, որը զբաղեցրել էր երկրորդ տեղը։  Եվրատեսիլի հաղթանակից հետո Իզհար Քոենը և Alphabeta խումբը մեկնեցին մեկամյա շրջագայության Եվրոպայի տարբեր երկրներով։ 1978 թվականին Alphabeta խմբի հետ միասին ձայնագրվել է միջազգային «Զբաղվիր սիրով» ալբոմը։

## Հետագա կարիերա
1982 թվականին «Էլ հաոր» («Դեպի լույս») երգով Յաարիտ Բեն-Յաակովի՝ Շիմրիտ Օրի դստեր հետ փորձել է հաղթել Եվրատեսիլի իսրայելական ազգային նախընտրական փուլում, սակայն զբաղեցրել է միայն 7-րդ տեղը․ հաջողության է հասել 1985 թվականին, երբ հաղթել է «Կդամ-Եվրատեսիլ»-ում «Օլե օլե» («Վերելք») երգով, որը զբաղեցրել է 5-րդ տեղը 1985 թվականի Եվրատեսիլի ժամանակ Շվեդիայում։ Նույն տարում ձայնագրվեց երկրորդ ստուդիական (երրորդը՝ միջազգայինը հաշվի առնելով) «Խոստում» ալբոմը։

1987 թվականին քրոջ՝ Վարդինայի հետ մասնակցել է «Կդամ-Եվրատեսիլ»-ին «Երաժշտությունը հավերժական համբույր է» երգով, սակայն դուետը զբաղեցրել է միայն հինգերորդ տեղը և թողարկել է իր երրորդ՝ «Խաչմերուկ» ալբոմը (միջազգայինի հետ հաշված՝ չորրորդը): 1988 թվականին թողարկվել է չորրորդ՝ «Իզհար» ալբոմը:

1989 թվականին Իզհարը գրեց «Շվիլ հազահավ» («Ոսկե արահետ») երգը իր քրոջ՝ Վարդինայի համար, բայց Եվրատեսիլին մեկնել է Շայկե Պայկովը։ Իզհարը կրկին վերադարձավ «Կդամ-Եվրատեսիլ»1996 թվականին՝ «Ալփաիմ» («Երկու հազար») երգով, սակայն պարտություն կրեց՝ զբաղեցնելով 9-րդ տեղը։

1993 թվականին Իզհար Քոհենը թողարկում է հինգերորդ ալբոմը «Դիպչի՛ր ջրին, դիպչի՛ր քամուն»։

Քոենը Հայֆայի թատրոնի դերասան էր։  Նա ունի ոսկերչական խանութ Թել Ավիվի Դիզենգոֆ փողոցում։

## Անձնական կյանք
Նա և իվենթ–պրոդյուսեր Դիանա Ցարֆատին ունեն դուստր։ Ապրում է Թել-Ավիվում։

## Սկավառակագրություն
### Ստուդիական ալբոմներ

* Փրկված երազանքներ(1976)
* Զբաղվիր սիրով ( Alpha Beta Band–ի հետ) (1978) 
* Խոստում (1985)
* Իզհար (1988)
* Դիպչիր ջրին, դիպչիր քամուն (1993)
* Իսրայելական լեգենդ (2000 - եռակի քավեր-ալբոմ)

### Ժողովածուներ
* Հիթեր (1978)
* Ոսկե հիթեր (Մաս I) (1989)

## Ծանոթագրություններ

Կատեգորիա:Եվրատեսիլ երգի մրցույթի հաղթողներ
Կատեգորիա:Իսրայելցի երաժիշտներ
Կատեգորիա:Իսրայելցի երգիչներ
Կատեգորիա:Հրեա երգիչներ